***Приложение №2***

**МЕТОДИКАТА ЗА КОМПЛЕКСНА ОЦЕНКА И НАЧИНА ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ.**

1. Обществената поръчка се възлага въз основа на икономически най-изгодната оферта при критерий **оптимално съотношение качество/цена**.
2. Оценяването и класирането на офертите, които отговарят на обявените от възложителя условия, се извършва по критерий оптимално съотношение качество/цена, при показатели и методика за оценяване, както следва:
* **ПК – Професионална компетентност на персонала**. Включва показател по чл. 70, ал. 4, т. 2 от ЗОП - организация и професионална компетентност на персонала, на който е възложено изпълнението на поръчката, когато качеството на ангажирания с изпълнението на поръчката персонал може да окаже съществено влияние върху изпълнението на поръчката. **Тежест 30%.**
* **Ф – Предложена цена. Тежест 70%.**

ВАЖНО! Преди да премине към оценка на стойностите по показатели, комисията проверява дали техническите предложения на участниците отговарят на изискванията на Възложителя, залегнали в техническата спецификация, образеца за изготвяне на техническо предложение и настоящата методика. На този етап, на основание чл. 107 от ЗОП, от участие се отстраняват офертите на участниците, които:

* не отговарят на изискванията на възложителя, вкл. залегнали в техническата спецификация и изискванията за оформяне на техническото предложение.
* съдържат в себе си записи, от които може да се заключи, че не обезпечават изпълнение на поръчката, изразяващи се в: краен резултат, различен от посочения от възложителя в техническата спецификация; непълен и/или неправилно формулиран и изведен краен резултат от изпълнение нa дейностите по поръчката, в противоречие с изискванията на техническата спецификация; посочване на дейности и/или методи, които си противоречат и при прилагането би било невъзможно постигането на крайния резултат; представяне на методология, която съдържа противоречия и/или разминавания в сочените методи и подходи, водещи до невъзможност да се спази предложеното изпълнение на отделни дейности;

**I. Критерий за оценка на ПК - показател по чл. 70, ал. 4, т. 2 от ЗОП - професионална компетентност на персонала, на който е възложено изпълнението на поръчката:**

Максималният брой точки, които един участник може да получи по този показател в комплексната оценка е 100 точки. Тежест в комплексната оценка – 30%.

***1. Ключов експерт 1: Ръководител екип.***

**1.1.** Образование: магистърска степен по инженерна специалност или еквивалентна.

**1.2.** Общ професионален опит: в експлоатация на инсталация/и за третиране на неопасни отпадъци.

**1.3.** Специфичен професионален опит: на ръководна длъжност, съответно: свързана с проекти в областта на рециклиране и оползотворяване на битови отпадъци; при организиране, ръководене и контрол на дейността по проектиране, монтаж, въвеждане в експлоатация, поддръжка и ремонт на инсталации, свързани с рециклиране и оползотворяване на битови отпадъци; дейности по подобряване на работата на инсталации за третиране на битови отпадъци; разработване, внедряване и моделиране на технологични схеми за инсталации за третиране на отпадъци.

* При минимум 10 години общ професионален и 7 години специфичен професионален опит – **се присъждат 40 точки**.
* При минимум 8 години общ професионален и 5 години специфичен професионален опит – **се присъждат 20 точки**.
* При доказан под 8 години общ професионален и под 5 години специфичен професионален опит – **се присъжда 1 точка.**

***2. Ключов експерт 2: Експерт по технология и организация на производствена дейност при инсталации за третиране на смесени битови отпадъци.***

**2.1.** Образование: магистърска степен по специалност инженер-технолог или еквивалентна.

**2.2.** Общ професионален опит: в управлението на технология и организация на производствена дейност при третиране на битови отпадъци.

**2.3.** Специфичен професионален опит: на ръководна длъжност, съответно: на инсталация за третиране на смесени битови отпадъци; подобряване на ефективността на инсталация за третиране на смесени битови отпадъци;

* При минимум 9 години общ професионален и 7 години специфичен професионален опит – **се присъждат 30 точки.**
* При минимум 7 години общ професионален и 5 години специфичен професионален опит – **се присъждат 15 точки.**
* При доказан под 7 години общ професионален и под 5 години специфичен професионален опит – **се присъжда 1 точка.**

***3. Ключов експерт 3: Експерт по автоматизация и енергийна ефективност на промишлени предприятия.***

**3.1.** Образование: магистърска степен по инженерна специалност или еквивалентна.

**3.2.** Общ професионален опит: в областта на електроснабдяване и електрообзавеждане на промишлени инсталации и съоръжения.

**3.3.** Специфичен професионален опит: в областта на автоматизацията и енергийната ефективност на производствена дейност на инсталации и съоръжения, свързани с третиране на отпадъци;

* При минимум 5 години общ професионален и 3 години специфичен професионален опит – **се присъждат 30 точки**.
* При минимум 3 години общ професионален и 2 години специфичен професионален опит – **се присъждат 15 точки**.
* При доказан под 3 години общ професионален и под 2 години специфичен професионален опит – **се присъжда 1 точка.**

**ПК = точки за ключов експерт 1 + точки за ключов експерт 2 + точки за ключов експерт 3**

**II. Оценка на показател Предложена цена (Ф)**

**Максималният брой точки, който един участник може да получи по този показател в комплексната оценка, е 100 точки. Тежест в комплексната оценка-70 %.**

Преди извършване на оценката на ценовите предложения, същите се проверяват, за да се установи, че са подготвени и представени в съответствие с изискванията на документацията за участие в процедурата.

При различия между стойностите, изразени с цифри и думи, за вярно се приема словесното изражение на стойностите.

Оценява се ОБЩАТА предложена от участника цена в лева без ДДС, в т.ч. и цената за опцията.

Оценката на предложената цена **(Ф)** на участника се изчислява по следната формула:

**Ф = (минимална предложена цена/цена, предложена от участника) х 100**.

Максималният брой точки, които даден участник може да получи при оценка на финансовото предложение, е 100 точки.

**III. Комплексна оценка на офертите на участниците (К)**

Оценяването на офертата на участника се изчислява на базата на комплексна оценка **(K),** която се формира по следната формула:

**К =0,3\*ПК + 0,7\* Ф**

където:

**ПК** е оценка на професионална компетентност на персонала;

**Ф** е оценка на ценовото предложение на участника.

**4.1.** Максималният брой на точките в комплексната оценка е 100 т. Полученият резултат се закръгля до втория знак след десетичната запетая.

**4.2.** Крайното класиране на участниците се извършва по броя на точките, получени за всеки участник. Участникът получил най-висока комплексна оценка, се класира на първо място. Останалите участници следват в низходящ ред, съгласно съответната им комплексна оценка.

**4.3.** В случай, че предложените цени на две или повече оферти са равни, комисията прилага разпоредбите на чл. 58 от ППЗОП.